laion/Wikipedia-Exotic huggingface dataset:
ბასტა რაიმზი

ტრევორ ტაიემ სმითი, უმც. (ინგლ. Trevor Tahiem Smith, Jr.; უკეთ ცნობილი, როგორც ბასტა რაიმზი (ინგლ. Busta Rhymes) დ. 20 მაისი, 1972) — ამერიკელი ჰიპ-ჰოპის მუსიკოსი და მსახიობი. მეტსახელი ამერიკელმა რეპერმა ჩაკ დიმ შეარქვა (ყოფილი ფეხბურთელი ნახევარმცველი ჯორჯ "ბასტერ" რაიმზის სახე;ო) მისი შესრულების ნახვის შემდეგ. თავდაპირველად მოღვაწეობდა ჯგუფთან "Leaders of the New School", რომელთანაც ორი ალბომი გამოუშვა, 1996 წლიდან კი სოლო კარიერას ეწევა. ამ პერიოდის მისი ჰიტ სინგლი გახდა Woo-Hah!! Got You All in Check. ბასტა რაიმზი განთქმულია მისი ხშირად რითმის ძალიან სწრაფი გამოთქმით, როგორც ეს მაგალითად მის ჰიტებშია Gimme Some More ან Break Ya Neck. მთავარი სტატია: ბასტა რაიმზის დისკოგრაფია. A Future Without a Past (1991) ჯგუფი Leaders of the New School T.I.M.E. (1993) ჯგუფი Leaders of the New School The Coming (1996) When Disaster Strikes (1997) The Imperial (1998) ჯგუფი Flipmode Squad E.L.E. (Extinction Level Event): The Final World Front (1998) Anarchy (2000) Genesis (2001) It Ain't Safe No More (2002) The Big Bang (2006) Back on My B.S. (2009) Year of the Dragon (2012) ვიკისაწყობში არის გვერდი თემაზე: ბასტა რაიმზი ოფიციალური საიტი დაარქივებული 2007-07-05 საიტზე Wayback Machine. ბიოგრაფია, ფოტო გალერეა და ვიდეო დაარქივებული 2017-06-10 საიტზე Wayback Machine. ბასტა რაიმზი კინოფილმების ინტერნეტ-მონაცემთა ბაზაში
კონსტანტინე ჭიჭინაძე

საკუთარი სახელი კონსტანტინე ჭიჭინაძე შესაძლოა აღნიშნავდეს: კონსტანტინე ჭიჭინაძე (პოეტი) კონსტანტინე ჭიჭინაძე (გეოლოგი) ჭიჭინაძე
ჭიჭლა

ჭიჭლა ― ღვინის საწყაო ძველად საქართველოში. ჭიჭლა სულხან-საბა ორბელიანის ცნობით იყო კეცის (თიხის) მცირე საღვინე. თეიმურაზ ბატონიშვილის ცნობით ჭიჭლა იყო მეოთხედი „ნახევარი ფარჩი-ჩარექისა“. ანუ უდრიდა დაახლოებით 0,1 ლიტრს. ქიზიყის ეთნოგრაფიულ ყოფაში ჭიჭლა არის ჭურჭელი, რომელშიც ერთი ჭიქა ღვინო ეტევა. ჯაფარიძე გ., ქართული საბჭოთა ენციკლოპედია, ტ. 11, თბ., 1987. — გვ. 403.
დეიმონ გალგუტი

დეიმონ გალგუტი (დ. 12 ნოემბერი, 1963) — სამხრეთაფრიკელი მწერალი, ნოველისტი და დრამატურგი. 2021 წელს რომანისთვის „The Promise“ (დაპირება) გადაეცა ბუკერის პრემია. აქამდე ბუკერის პრემიაზე წარდგენილი იყო ორჯერ, 2003 და 2010 წლებში. დეიმონ გალგუტი ბუკერის პრემიის საიტზე ↑ Česko-Slovenská filmová databáze — 2001. <a href="https://wikidata.org/wiki/Track:Q3561957"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ Contemporary Authors — Gale. — Vol. 229. — P. 132–133. — ISSN 0275-7176; 0010-7468 <a href="https://wikidata.org/wiki/Track:Q2077283"></a><a href="https://wikidata.org/wiki/Track:Q5164965"></a> ↑ https://www.theguardian.com/books/2021/nov/03/damon-galgut-wins-booker-prize-the-promise ↑ https://www.deutschlandfunkkultur.de/damon-galgut-gewinnt-booker-prize.265.de.html?drn:news_id=1318458 ↑ https://thebookerprizes.com/the-booker-library/books/the-promise ↑ Damon Galgut en. Booker Prize. ციტირების თარიღი: 4 November 2021
სარტყლიანი აბლაბუდიანი სოკო

სარტყლიანი აბლაბუდიანი სოკო (ლათ. Cortinarius bivelus) — სოკოს სახეობა აბლაბუდიანი სოკოების (ლათ. Cortinarius) გვარისა, რომლის გავრცელების არეალი მოიცავს ევროპას, აზიასა და ჩრდილოეთ ამერიკას. არასაჭმელ სოკოდ ითვლება. იზრდება ფოთლოვან და შერეულ ტყეებში, ზაფხულიდან შემოდგომამდე. სოკო პირველად აღწერა შვედმა მიკოლოგმა ელიას მაგნუს ფრისმა 1818 წელს როგორც Agaricus bivelus, ხოლო 1838 წელს იგი კორტინარიუსის გვარში გადაიტანა. სეცნიერო სინონიმები: Agaricus bivelus Fr., 1818basionym Hydrocybe bivela (Fr.) M.M.Moser, 1953 Telamonia bivela (Fr.) Wünsche, 1877 ფირფიტებიანი სოკოა აბლაბუდიანი საბურველით. ქუდის დიამეტრი — 3-9 სმ-მდე აღწევს, ნორჩობაში ნახევარსფეროსებრია, შემდეგ ამოზნექილი და ბრტყლად ამოზნექილი, ოდნავ ჰიგროფანული. ზედაპირი მოწითალო-მურა, კიდეებთან მოთეთრო აბლაბუდიანი ნაფიფქით, გაშრობისას — ყავისფერ-მურა. ჰიმენოფორი — ფირფიტებიანი, ფირფიტები შეზრდილია კბილით, მეჩხერი, ნორჩ ეგზემპლარებს — მოყავისფრო, სიმწიფეში — ჟანგისფერ-ყავისფერი. რბილობი — მომურო, განსაკუთრებული სუნისა და გემოს გარეშე. ფეხის სიგრძე — 3-8 სმ-მდე, სისქე — 1-3 სმ-მდე, მოთეთრო-მურა ფერის, გურზისებრი დაბოლოებით, ნორჩობაში დაფარულია თეთრი ფერის „საფარველით“, შემდეგ — შესამჩნევი ზოლებით. სპორების ფხვნილი — ჟანგისფერ-ყავისფერი. სპორები — 7-9×4-5,5 მკმ, ელიფსისებური, თითქმის გლუვი ზედაპირით. სარტყლიანი აბლაბუდიანი სოკო შედის Telamonia-ს ქვეგვარის რთულად გარჩევადი სოკოების ჯგუფში. Cortinarius laniger — იზრდება მხოლოდ წიწვივან ტყეებში, გაირჩევა უფრო ღია შეფერილობით, ხაოიანი ქუდითა და დიდი ზომის სპორებით. Cortinarius bulbosus — განსხვავდება უფრო მუქი შეფერილობით და ფართო სპორებით. Cortinarius privignoides — არაჰიგროფანულია. გააჩნია უფრო მკვრივი ფირფიტები. ფართოდაა გავრცელებული ევრაზიისა და ჩრდილოეთ ამერიკის ჰოლარქტიკულ ზონაში. ევროპაში მრავლადაა სკანდინავიის ნახევარკუნძულზე. სოკო შედის პოლონეთისა და გერმანიის გადაშენების პირას მყოფი სახეობების ნუსხაში. იზრდება ნიადაგზე, ფოთლოვან და შერეულ ტყეებში. მიკორიზას ქმნის არყთან. სეზონი — ზაფხულიდან შემოდგომამდე. Нездойминого Э. Л. Семейство паутинниковые / отв. ред. М. А. Бондарцева. — СПб.: Наука, 1996. — С. 131. — 408 с. — (Определитель грибов России: Порядок агариковые. Вып. 1) შეგიძლიათ იხილოთ მედიაფაილები თემაზე „სარტყლიანი აბლაბუდიანი სოკო“ ვიკისაწყობში. სარტყლიანი აბლაბუდიანი სოკო Index Fungorum-ზე (ინგლისური) სარტყლიანი აბლაბუდიანი სოკო MycoBank-ზე (ინგლისური) ↑ Index Fungorum en. ციტირების თარიღი: 2015-01-26. ↑ E.M. Fries (1818) , In: Observ. mycol. (Havniae) 2:58 ↑ Pavol Škubla: Wielki atlas grzybów. Poznań: Elipsa, 2007. ISBN 978-83-245-9550-1. ↑ Discover Life Maps. ციტირების თარიღი: 2015-01-10. ↑ Zbigniew Mirek: Red list of plants and fungi in Poland = Czerwona lista roślin i grzybów Polski. Kraków: W. Szafer Institute of Botany. Polish Academy of Sciences, 2006. ISBN 83-89648-38-5. ↑ ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 185, ISBN 99940-856-1-1.
ინგლის-ჰოლანდიის ომები

ინგლის-ჰოლანდიის ომები ― ომები XVII-XVIII საუკუნეებში ინგლისსა და გაერთიანებული პროვინციების რესპუბლიკას შორის. ომების საბაბი მსოფლიო ვაჭრობასა და კოლონიებში ჰეგემონია იყო. სულ გაიმართა ოთხი ომი. ინგლის–ჰოლანდიის ომებმა დაასუსტა ჰოლანდია და გამარჯვება და სავაჭრო–კოლონიური პირველობა დარჩა მრეწველობაში მოწინავე ინგლისს. ინგლის–ჰოლანდიის ომებმა ხელი შეუწყო სამხედრო-საზღვაო ხელოვნების განვითარებას. ინგლის-ჰოლანდიის ომი (1652-1654) ინგლის-ჰოლანდიის ომი (1665-1667) ინგლის-ჰოლანდიის ომი (1672-1674) ინგლის-ჰოლანდიის ომი (1780-1784) ქართული საბჭოთა ენციკლოპედია, ტ. 5, თბ., 1980. — გვ. 132.
ინდეპენდენტები

ინდეპენდენტები ― პროტესტანტიზმის ერთ-ერთი რელიგიურ-საეკლესიო მიმდინარეობის მომხრეები ინგლისის რევოლუციის დროს XVII საუკუნეში. პრესვიტერიანებისგან განსხვავებით ინდეპენდენტები გადაჭრით უარყოფდნენ ყოველგვარ ეკლესიას, რომელიც დასაბამს სახელმწიფოსგან იღებდა. რევოლუციის პირველ ეტაპზე გამოხატავდნენ ფართო მასების ინტერესებს. 1646 წელს გაითიშნენ, დემოკრატიული ძალები გამოეყვნენ თავადაზნაურთა და ბუჟუაზულ კლასს, რომელსაც ოლივერ კრომველი მეთაურობდა. ქართული საბჭოთა ენციკლოპედია, ტ. 5, თბ., 1980. — გვ. 133.
მდელო

მდელო — ეკოსისტემის ტიპი, რომლის ავტოტროფული კომპონენტი წარმოდგენილია უპირატესად მეზოფილური და მეზოტროფული მრავალწლიანი ბალახებით, რომლებიც მთელი სავეგეტაციო პერიოდის განმავლობაში უწყვეტად ვითარდებიან. მდელოების უმრავლესობა გაჩნდა ჭრისა და ხანძრების შედეგად ამოყრილი ტყეებისა და ბუჩქნარების, დამშრალი ჭაობებისა და ტბების ადგილას. ბუნებრივი მდელოები ყალიბდებიან ხანგრძლივად წყლით დაფარულ ჭალებში, ზღვის სანაპიროებსა და ლიმანების ნაპირებზე სტეპის რეგიონებში, მთის ზედა სარტყლებში და სხვ. მდელოსათვის დამახასიათებელია ნიადაგის ზედა ფენის — კორდის წარმოქმნა, რომელშიც ჩაზრდილია ბალახების ფესვები და ფესურები. მთლიანი ფიტომასიდან მიწისქვეშა ნაწილი, ჩვეულებრივ, 3–5 და მეტჯერ აჭარბებს მიწისზედას. მდელოს საზოგადოებებში, ძირითადად, დომინირებენ მარცვლოვნები და ისლისებრნი. მდელო ძვირფასი საკვები სავარგულია, გამოიყენება როგორც სათიბი და საძოვარი; დამახასიათებელია მკვეთრად გამოხატული სეზონური და სხვადასხვაწლიური ცვალებადობა და სწრაფი ცვლილებები ძოვების, თიბვისა და მელიორაციის ზემოქმედების შედეგად. განარჩევენ კონტინენტურ, ჭალის და მაღალმთიან მდელოებს. კონტინენტური მდელოები მდინარეთა ჭალებს გარეთ მდებარეობს. განირჩევა მშრალი ხეობების (წყალგამყოფებზე და ფერდობებზე, დატენიანებული მხოლოდ ატმოსფერული ნალექების ხარჯზე) და ბარის (ახლო გრუნტისწყლებიან დაბლობებზე) მდელოები. მშრალი ხეობის მდელო წარმოიქმნება ტყის ზონაში ნატყევებზე, ტყის ეწერ და რუხ ნიადაგებზე. ბარის მდელოები გავრცელებულია ტყის, ტყესტეპისა და სტეპის ზონებში; მისი ნიადაგი უფრო მდიდარი, ხოლო ბალახთდგომა უფრო მოსავლიანია. ჭალის მდელოები დაკავშირებულია წყალდიდობის დროს დატბორილ მდინარეთა ხეობებთან. გავრცელებულია ტუნდრიდან უდაბნოებამდე; ყველაზე დიდი ფართობით წარმოდგენილია ტყისა და ტყესტეპის რაიონებში. ისინი უფრო მოსავლიანი და სახეობრივი შემადგენლობით მრავალფეროვანია, ვიდრე კონტინენტური მდელოები. მაღალმთიანი მდელოები (სუბალპური და ალპური) გავრცელებულია ტენიანი, საკმაოდ თბილი კლიმატის მქონე მთის რაიონებში (მ.შ. ალპები, კარპატები, კავკასიონი, ტიან-შანი, ალთაი, ურალი და სხვ.), ტყის ზედა საზღვრის მაღლა და ტყის სარტყელში, განადგურებული ტყეების ადგილზე. სუბალპური მდელო შედარებით მაღალი ბალახითაა წარმოდგენილი და გამოიყენება როგორც სათიბი და საძოვარი. იგი ალპურ მდელოზე უფრო მოსავლიანია. ამ უკანასკნელს დაბალი ბალახთდგომა აქვს, იყენებენ საძოვრად. პროდუქტიულობის გაზრდის მიზნით მდელოებს აკულტივირებენ (ასწორებენ ბურცობებს, აფხვიერებენ კორდს, შეაქვთ სასუქები, თესენ ძვირფას ბალახებს და ა.შ., ტენის ნაკლებობის შემთხვევაში რწყავენ, ჭარბად დატენიანებულ მდელოებს აშრობენ). მშრალი ხეობის მდელო (კონტინენტური) ჭალის მდელო წყალდიდობისას ალპური მდელო (მაღალმთიანი) ↑ 1.0 1.1 Баландин С. А. Луг // Большая российская энциклопедия. т. 18. — М., 2011. — стр. 95.
უხერხული სიმართლე

უხერხული სიმართლე (ინგლ. „Inconvenient Truth“) — ამერიკული კინოაკადემიის ოსკარის მფლობელი დოკუმენტური ფილმი გლობალური დათბობის შესახებ წარმოდგენილი აშშ-ის ყოფილი ვიცე-პრეზიდენტი ალბერტ გორის, ხოლო გადარებული დევის გუგენჰაიმის მიერ. ფილმის თანმხლები წიგნი გორის ავტორობით ნიუ-იორკ ტაიმზის ბესტსელერთა სიაში მოხვდა 2006 წელს. ფილმის პრემიერა გაიმართა 2006 წელს სანდენსის კინოფესტივალზე და კინოთეატრებში ნიუ-იორკსა და ლოს-ანჯელესში 2006 წლის 24 მაისს გაიხსნა. $49 მილიონი შემოსავლით „უხერხული სიმართლე“ მეოთხე ყველაზე შემოსავლიანი დოკუმენტური ფილმია ამჟამად აშშ-ში, ფარენჰეიტ 9/11-ის, პინგვინთა მარშისა და სიკოს შემდეგ. ფილმის დისტრიბუტორი „პარამაუნტ კლასიკსი“ კინოჩვენების შემოსავლების 5%-ს, ხოლო გორი მთელ შემოსავალს კლიმატის დაცვის ალიანსს ურიცხავს. ფილმმა ზოგადად დადებითი გამოხმაურება მიიღო, თუმცა გლობალური დათბობის კრიტიკოსთა მტკიცებით ის „მეტად გაზვიადებული და მცდარია“.
სოხუმის მუნიციპალიტეტის ძეგლების სია

სოხუმის მუნიციპალიტეტის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. სოხუმის მუნიციპალიტეტის მასშტაბით კულტურული მემკვიდრეობის თვალსაზრისით ღირებული ობიექტები იყოფა 3 ჯგუფად: ობიექტები სტატუსის გარეშე კულტურული მემკვიდრეობის უძრავი ძეგლები ეროვნული კატეგორიის მქონე უძრავი ძეგლები heritagesites.ge — კულტურული მემკვიდრეობის უძრავი ძეგლების სია კულტურული მემკვიდრეობის პორტალი
გალის მუნიციპალიტეტის ძეგლების სია

გალის მუნიციპალიტეტის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. გალის მუნიციპალიტეტის მასშტაბით კულტურული მემკვიდრეობის თვალსაზრისით ღირებული ობიექტები იყოფა 3 ჯგუფად: ობიექტები სტატუსის გარეშე კულტურული მემკვიდრეობის უძრავი ძეგლები ეროვნული კატეგორიის მქონე უძრავი ძეგლები heritagesites.ge — კულტურული მემკვიდრეობის უძრავი ძეგლების სია კულტურული მემკვიდრეობის პორტალი
ჩვეულებრივი ასფურცელა

ჩვეულებრივი ასფურცელა (ლათ. Tanacetum vulgare) — მრავალწლოვანი ბალახოვანი მცენარე რთულყვავილოვანთა ოჯახისა. აქვს სწორმდგომი და ზედა ნაწილში დატოტვილი ღერო. ფოთლები მორიგეობით განლაგებული, ფრთისებრგანკვეთილი, დაკბილულკიდეებიანი და საერთო მოხაზულობით წაგრძელებულია. აქვს ძლიერი დამახასიათებელი სუნი. საყვავილე კალათები შეკრებილია ბრტყელ ფარისებრ ყვავილედებში; ყვავილები ყვითელია, ყველა მილისებრი. ყვავის ივლის-აგვისტოში. გვხვდება როგორც სარეველა — გზების გასწვრივ, მზიან ადგილებში, მინდვრებზე, იშვიათად ბუჩქებს შორის. მთელ მცენარეზე, განსაკუთრებით კი ყვავილებზე, განლაგებულია ჯირკვლები, რომლებიც ეთეროვან ზეთს შეიცავს. ამიტომ, საყვავილე კალათები მნიშვნელოვნად მდიდარია მისით (1,5–2%), ვიდრე ფოთლები (0,2%). ამას გარდა, მცენარე შეიცავს ფლავონოიდებს და ფენოლკარბონის მჟავებს. მრავალწლიანი და მრავალმხრივი კვლევების შედეგად დამტკიცებულია მისი ყვავილების ჭიის საწინააღმდეგო მოქმედება. ამას გარდა, დადგენილია მისი სასიკეთო მოქმედება ღვიძლისა და ნაღვლის ბუშტის, ასევე ნაწლავების მწვავე დაავადებების დროს. ასფურცელას იღებენ ნაყენის ან ფხვნილის სახით. აგროვებენ გაფურჩქნულ ყვავილედებს. ახმობენ ჩრდილში, აბრუნებენ ფრთხილად, რათა ყვავილები არ გასცვივდეს. მოხევურად ეწოდება ხოროშანი, ხინაი. ↑ 1.0 1.1 1.2 Гаммерман А. Ф., Кадаев Г. Н., Яценко-Хмелевский А. А. Лекарственные растения (Растения-целители) : Справочник. — 3-е изд., перераб. и доп. — М.: «Высшая школа», 1984. — стр. 178, 400 c., 150 000 экз. ↑ მაყაშვილი ა., ასფურცელა // ბოტანიკური ლექსიკონი, თბ.: „საბჭოთა საქართველო“, 1961.
ჯოშუა ანგრისტი

ჯოშუა დავიდ ანგრისტი (დ. 18 სექტემბერი, 1960) — ებრაელი-ამერიკელი ეკონომისტი. 2021 წელს გვიდო იმბენსთან ერთად მიიღო ნობელის პრემია ეკონომიკის დარგში, „მიზეზშედეგობრივი კავშირების ანალიზში შეტანილი მეთოდოლოგიური წვლილისთვის“. არის ჯონ ფონ ნოიმანის პრემიის ლაურეატი, ეკონომეტრიკის საზოგადოების წევრი, ამერიკის ხელოვნებისა და მეცნიერების აკადემიის წევრი. Nobelprize.org ↑ Deutsche Nationalbibliothek Record #124748430 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 https://web.archive.org/web/20000119112324/http://gemini.econ.yale.edu/es/newfellows.html ↑ http://rajk.eu/en/dijaink/ ↑ nobelprize.org — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ https://clarivate.com/citation-laureates ↑ 6.00 6.01 6.02 6.03 6.04 6.05 6.06 6.07 6.08 6.09 6.10 6.11 6.12 6.13 6.14 6.15 6.16 6.17 6.18 6.19 6.20 6.21 6.22 6.23 6.24 6.25 6.26 6.27 6.28 6.29 6.30 6.31 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ Angrist, Joshua David - Full record view - Libraries Australia Search. ↑ MIT Economics: Joshua Angrist. ციტირების თარიღი: May 11, 2011. ↑ „The Prize in Economic Sciences 2021“ (PDF) (პრეს-რელიზი). Royal Swedish Academy of Sciences. October 11, 2021.
გია ხარჩილავა

გია (გიორგი) ხარჩილავა (დ. 17 აპრილი, 1970) — ქართველი პოლიტიკოსი, წალენჯიხის მუნიციპალიტეტის მერი 2021 წლის ნოემბრიდან. 1991 წელს დაამთავრა საქართველოს ტექნიკური უნივერსიტეტის მექანიკა-მანქანათმშენებლობის ფაკულტეტი. 2006–2010 წლებში იყო წალენჯიხის მუნიციპალიტეტის საკრებულოს თავმჯდომარე. 2021 წლის ადგილობრივი თვითმმართველობის ორგანოების არჩევნებში ხარჩილავა ერთადერთია ოპოზიციის წევრებს შორის, ვინც თვითმმართველობის არჩევნებში გაიმარჯვა და წალენჯიხის მერი გახდა. ცესკოს შედეგების მიხედვით, ხარჩილავამ ხმათა 51,09% მიიღო (7248 ხმა), მისმა კონკურენტმა „ქართული ოცნებიდან“ - გოგა გულორდავამ - კი 48,90% (6937 ხმა). ხარჩილავას გამარჯვების შემდეგ წალენჯიხაში გადასახლების შესახებ განაცხადა მამუკა ხაზარაძემ, ხოლო ბიზნესმენმა თემურ ჭყონიამ წალენჯიხაში ბიზნესის გახსნის შესახებ განცხადება გაავრცელა. ხარჩილავას ყავს მეუღლე და სამი შვილი. ბიოგრაფია წალენჯიხის მუნიციპალიტეტის საიტზე დაარქივებული 2022-01-26 საიტზე Wayback Machine. გია ხარჩილავა Facebook-ზე ↑ 1.0 1.1 მაჟორიტარი დეპუტატობის კანდიდატის გიორგი ხარჩილავას ბიოგრაფია და ქონება ↑ 2.0 2.1 სისტემა პირისპირ შეეჩეხა მთისპირა კოლხ ადამიანს – წალენჯიხის არჩეული მერი ↑ “მე გადმოვსახლდები წალენჯიხაში” — მამუკა ხაზარაძე ↑ თემურ ჭყონია ადასტურებს, რომ წალენჯიხაში ბიზნესის დაწყებას აპირებს
Love Don't Hate It

„Love Don’t Hate It“ — ნიდერლანდელი მომღერლისა და კომპოზიტორის, დანკან ლოურენსის სიმღერა. გამოვიდა 2019 წლის 2 ოქტომბერს, როგორც ლოურენსის სადებიუტო ალბომის Small Town Boy-ის მეორე სინგლი. სიმღერა ასევე შედის მის სადებიუტო EP Worlds on Fire-ში. სიმღერა მოჰყვა ლოურენსის ყველაზე ცნობილ ჰიტს,arcade, რომელმაც 2019 წლის ევროვიზიის სიმღერის კონკურსზე გაიმარჯვა. ოფიციალური საიტი
ოსვენციმი

ოსვენციმი ― ქალაქი პოლონეთში. მდებარეობს პოლონეთის სამხრეთ ნაწილში, მდინარე სოლის ნაპირზე, ვისლასთან შეერთების ადგილას. 1940-1945 წლებში ოსვენციმში მდებარეობდა ოსვენციმის საკონცენტრაციო ბანაკი, რომელიც ამჟამად იუნესკოს მსოფლიო მემკვიდრეობის ძეგლია. ოსვენციმში დაიბადა ბეატა შიდლო, პოლონეთის პრემიერ-მინისტრი 2015-2017 წლებში. ქართული საბჭოთა ენციკლოპედია, ტ. 7, თბ., 1984. — გვ. 593. ოსვენციმი — სტატია ენციკლოპედია ბრიტანიკიდან (ინგლისური) ↑ https://bdl.stat.gov.pl/api/v1/data/localities/by-unit/011212313011-0924997?var-id=1639616&format=jsonapi
ოსიანი

ოსიანი — ლეგენდარული მეომარი და კელტების ბარდი. გადმოცემის თანახმად ცხოვრობდა III საუკუნეში ირლანდიაში ან შოტლანდიაში. მისი სიმღერების მხოლოდ ფრაგმენტებია შემორჩენილი. ესაა თქმულებები მეფე ფინის, ანუ ფინგალის და მისი თანამებრძოლების საგმირო საქმეების შესახებ. XVII საუკუნეში ოსიანის სახელი მოედო მთელ ევროპას, როდესაც ჯეიმზ მაკფერსონმა, რომელიც გელური ფოლკლორის შემგროვებელი იყო, ინგლისურ ენაზე გამოსცა წიგნი, რომელიც გელურიდან თარგმნილ ოსიანის სიმღერებად გამოაცხადა. ქართული საბჭოთა ენციკლოპედია, ტ. 7, თბ., 1984. — გვ. 593. ოსიანი — სტატია ენციკლოპედია ბრიტანიკიდან (ინგლისური)
ფრეინდელ სტიუარტი

ფრეინდელ ჟერომ სტიუარტი (დ. 27 აპრილი, 1951) — ბარბადოსელი პოლიტიკოსი. ბარბადოსის რიგით მეშვიდე პრემიერ-მინისტრი და ბარბადოსის დემოკრატიული შრომის პარტიის ლიდერი 2010-2013 და 2013-2018 წლებში. სტიუარტი პროფესიით ადვოკატია პოლიტიკაში მოსვლამდე მუშაობდა მასწავლებლად. ↑ Caribbean MBA Conference. Caribbeanconference.org. დაარქივებულია ორიგინალიდან — 2013-01-04. ციტირების თარიღი: 2021-11-08. ↑ BGIS Media - Biography - Deputy Prime Minister. Gisbarbados.gov.bb. ციტირების თარიღი: 2013-02-23 ↑ Staff writers (23 October 2010). „Breaking News: Cabinet members to be re-confirmed this afternoon“. The Barbados Advocate. დაარქივებულია ორიგინალიდან — 11 მარტი 2012. ციტირების თარიღი: 23 October 2010. დამოწმებას აქვს ცარიელი უცნობი პარამეტრ(ებ)ი: |1= (დახმარება) ↑ De Peiza is new DLP president. დაარქივებულია ორიგინალიდან — 2019-09-05. ციტირების თარიღი: 2021-11-08. ↑ „Barbados elects Mia Mottley as first woman PM“. British Broadcasting Corporoation. 25 May 2018. ციტირების თარიღი: 21 October 2018.
ბალახთდგომა

ბალახთდგომა — ბალახოვანი მცენარეულობა საკვებ სავარგულებზე. სიმაღლე და სიხშირე ანუ სიმჭიდროვე (მცენარეთა მწვანე ნაწილის რაოდენობა 1 მ³-ზე) განსაზღვრავს სათიბისა და ბუნებრივი საძოვრის მოსავლიანობას (პროდუქტიულობას). ბალახთდგომის ხარისხი დამოკიდებულია მისი შემადგენელი სახეობების საკვებ ღირებულებასა და აგროტექნიკურ ღონისძიებებზე. ბალახთდგომის სიმწიფე ეწოდება სათიბზე (საძოვარზე) მცენარეთა განვითარების იმ ფაზას, როდესაც ფართობის ერთეულიდან შესაძლებელია საკვები ნივთიერებების ყველაზე დიდი რაოდენობით აღება. ↑ Травостой // Сельско-хозяйственный энциклопедический словарь. — М., 1989.
დევლეთ II გირეი

დევლეთ II გირეი (ყირიმ. II Devlet Geray, دولت كراى‎‎; დ. 1648 — გ. ვიზე, ოსმალეთის იმპერია, 1713) — ყირიმის ხანი ორჯერ: 1699–1702 და 1709–1713 წლებში, სელიმ I გირეის უფროსი ვაჟი. დევლეთ II გირეი სელიმ გირეისა და ჰაჯი II გირეის მმართველობის პერიოდში დანიშნული იყო ყირიმის კალგად. 1699 წელს მამამისი ტახტიდან გადადგა, ოსმალებმა კი 51 წლის დევლეთი დაამტკიცეს ხანად. მისი პირველი მმართველობა 3 წელიწადს გაგრძელდა. მას მოუწია საკუთარი ძმის, გაზი გირეის აჯანყების ჩახშობა. დევლეთი კარლოვიცის ზავის დადების შემდეგ დასუსტებული სულთნის ავტორიტეტს აღარ სცნობდა, მიზეზად კი ასახელებდა დიდ თურქულ ომსა და რუსეთის სამეფოსთან გაჩაღებული ომების შედეგად მიღებულ დიდ ზარალს. 1702 წელს მუსტაფა II-ის გადაწყვეტილებით დევლეთ გირეი აიძულეს ტახტი ისევ მამისთვის დაეთმო. 1709 წელს დევლეთ II-მ ოსმალებისგან მეორე შანსი მიიღო და დაუბრუნდა ყირიმის სახანოს მართვას. მას დაევალა ჩრდილოეთის ომში ჩართვა და რუსეთის წინააღმდეგ ბრძოლა. დევლეთ II ოსმალებისგან შეუთნხმებლად მოქმედებდა ამ ომში, კაზაკებს ყირიმზე დასახლების ნება დართო. ის შიშობდა რუსების მიერ ზავის პირობების დარღვევას, რასაც სახანოს რუსებთან შეერთება მოჰყვებოდა. 1713 წელს დევლეთი ოსმალებმა მისი ძმის, ყაფლან გირეის სასარგებლოდ გადააყენეს, დაუნიშნეს პენსია და როდოსზე გადაასახლეს. რამდენიმე წელიწადში გადაიყვანეს ქალაქ ვიზეში, სადაც 1718 წელს, 70 წლის ასაკში გარდაიცვალა. მოგვიანებით დევლეთ II-ის 3-მა ვაჟმა (არსლან გირეი, ფეთიჰ II გირეი და ყირიმ გირეი) და 5-მა შვილიშვილმა (სელიმ III გირეი, დევლეთ IV გირეი, საჰიბ II გირეი, შაჰინ გირეი და ბაჰადირ II გირეი) შეძლო ყირიმის ხანის ტიტულის მიღება. ყირიმის სახანო გირეის დინასტია ყირიმის ხანების სია Олекса Гайворонский «Созвездие Гераев». Симферополь, 2003. Халим Гирай «Розовый куст ханов» (история крымских ханов) Гайворонский Алексей. Созвездие Гераев. — Симферополь, 2003 г.
ჯეკ გრილიში

ჯეკ პიტერ გრილიში (ინგლ. Jack Peter Grealish; დ. ბირმინგემი, ინგლისი, 10 სექტემბერი, 1995) — ინგლისელი ფეხბურთელი, „მანჩესტერ სიტისა“ და ინგლისის ეროვნული ნაკრების შემტევი ნახევარმცველი. გრილიში 2012–2021 წლებში თამაშობდა „ასტონ ვილაში“, 2016 წლიდან იყო გუნდის კაპიტანი. კლუბისა და ევრო 2020-ზე ნაკრების რიგებში თავის გამოჩენის შემდეგ, ჯეკი „მანჩესტერ სიტის“ შეუერთდა. სატრანსფერო ღირებულებამ 100 მილიონი ფუნტი შეადგინა, რაც გახდა პრემიერლიგის რეკორდი. ჯეკ გრილიში კი იქცა ფეხბურთის ისტორიაში ყველაზე ძვირადღირებულ ინგლისელ მოთამაშედ. განახლდა: 10 სექტემბერი, 2024 მანჩესტერ სიტი პრემიერ ლიგა: 2021–22, 2022–23, 2023–24 ინგლისის ასოციაციის თასი: 2023 უეფა-ს ჩემპიონთა ლიგა: 2022–23 უეფა-ს სუპერთასი: 2023 მსოფლიო საკლუბო ჩემპიონატი: 2023 ინგლისი ევროპის ვიცე-ჩემპიონი: 2020 პროფილი მანჩესტერ სიტის ოფიციალურ საიტზე Profile at the Football Association website Profile at the Football Association of Ireland website ჯეკ გრილიში – უეფას ჩანაწერი (ინგლისური) ↑ Jack Grealish: Overview. Premier League. ↑ Lucas, Jim. England's squad of 26 players for UEFA EURO 2020 has been named. The Football Association. ↑ Pollard, Rob. City seal Grealish deal. Manchester City F.C.. ↑ Jack Grealish: Manchester City sign Aston Villa captain for £100m.
ფილიპინო ლიპი

ფილიპინო ლიპი (დ. 1457, პრატო ― გ. 16 აპრილი, 1504, ფლორენცია) — იტალიელი მხატვარი, ფილიპო ლიპის შვილი. სწავლობდა ჯერ მამასთან, შემდეგ სანდრო ბოტიჩელისთან. განიცადა ბოტიჩელის გავლენა. 1481-1483 წლებში ბრანკაჩის კაპელაში დაასრულა მაზაჩოს დაუსრულებელი ფრესკები. ქართული საბჭოთა ენციკლოპედია, ტ. 6, თბ., 1983. — გვ. 248. ფილიპინო ლიპი — სტატია ენციკლოპედია ბრიტანიკიდან (ინგლისური) ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Czech National Authority Database <a href="https://wikidata.org/wiki/Track:Q13550863"></a> ↑ 3.0 3.1 Union List of Artist Names — 2017. <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a>
იულიუს ლიპერტი (ისტორიკოსი)

ფილიპო ლიპი (დ. 12 აპრილი, 1839, ბროუმოვი ― გ. 12 ნოემბერი, 1909, პრაღა) — ავსტრიელი ისტორიკოსი, ევოლუციური მიმართულების ეთნოგრაფი. მისი შრომები ეხებოდა ოჯახის, კულტურის და რელიგიის ისტორიის საკითხებს. მას კულტურის ყველა ფორმა გამოჰყავდა ადამიანის შრომითი საქმიანობისგან. გამოდიოდა რასიზმის წინააღმდეგ. ქართული საბჭოთა ენციკლოპედია, ტ. 6, თბ., 1983. — გვ. 248.
კაროლ ლიპინსკი

კაროლ ლიპინკსი (დ. 30 ოქტომბერი, 1790, რაძინინი ― გ. 16 დეკემბერი, 1861, ურლუვი) — პოლონელი მევიოლინე და კომპოზიტორი. 1810 წლიდან იყო ლვოვის საოპერო თეატრის კაპელმაისტერი. გასტროლებს მართავდა ევროპის ქვეყნებში. 1839-1859 წლებში იყო დრეზდენის საოპერო ორკესტრის სოლისტი და კონცერტმაისტერი. 1859 წლიდან ცხოვრობდა ურლუვში. ეკუთვნის მრავალი თხზულება ვიოლინოსთვის. ქართული საბჭოთა ენციკლოპედია, ტ. 6, თბ., 1983. — გვ. 249. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Musicalics <a href="https://wikidata.org/wiki/Track:Q63484499"></a> ↑ 3.0 3.1 3.2 3.3 Archivio Storico Ricordi — 1808. <a href="https://wikidata.org/wiki/Track:Q3621644"></a>